રિયલ એસ્ટેટના પ્રોજેક્ટની પરવાનગી માટેની મંજૂરી આપવા બાબતે સરકાર પોતાના પગ પાછા ખેંચી રહી છે એ સમાચાર જૂના છે. જોકે લાલ બત્તી ધરનારી બાબત એ છે કે આ વિલંબને લીધે રિયલ્ટીના ભાવમાં પણ વધારો થઈ રહ્યો છે. હકીકતમાં હાલમાં જ થયેલી ક્રેડાઇ (ધ કૉન્ફેડરેશન ઑફ રિયલ એસ્ટેટ ડેવલપર્સ અસોસિએશન્સ ઑફ ઇન્ડિયા) (CREDAI)ની નૅશનલ કૉન્ફરન્સમાં એક મહત્વનો મુદ્દો ચર્ચાયો હતો તે એ જ હતો કે સરકાર દ્વારા અપાતી છેવટની મંજૂરીમાં થતો વિલંબ પ્રૉપર્ટીના ભાવવધારા તરફ દોરી જાય છે જે આખરે તો ગ્રાહકે જ ભરપાઈ કરવાનો આવે છે.